**DĖL ROKIŠKIO RAJONO SAVIVALDYBĖS TARYBOS 2020 M. VASARIO 27 D. SPRENDIMO NR. TS-26 „DĖL ROKIŠKIO RAJONO SAVIVALDYBĖS BIUDŽETO 2020 METAMS PATVIRTINIMO“ PATIKSLINIMO**

 2020 m. birželio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Rokiškio rajono savivaldybės taryba n u s p r e n d ž i a:

Patikslinti Rokiškio rajono savivaldybės tarybos 2020 m. vasario 27 d. sprendimą Nr. TS-26 „Dėl Rokiškio rajono savivaldybės biudžeto 2020 metams patvirtinimo“:

1. Padidinti 1 priede patvirtintą savivaldybės biudžeto pajamų dalį **1751,599** **tūkst. Eur**,

 iš jų:

* 1. padidinti specialiąją tikslinę dotaciją valstybės deleguotoms funkcijoms 319,4 tūkst. Eur

(savivaldybei perduotai įstaigai išlaikyti – 126,4 tūkst. Eur, melioracijai – 193,0 tūkst. Eur);

1.2. padidinti kitų tikslinių dotacijų iš kitų valdžios sektorių subjektų planą 1432,199 tūkst. Eur, iš kurių:

valstybės biudžeto lėšos Kelių priežiūros ir plėtros programai – 1166,7 tūkst. Eur;

VšĮ Rokiškio rajono ligoninei rentgeno diagnostikos medicinos prietaisui įsigyti – 200,0 tūkst. Eur;

vaikų vasaros stovykloms ir kitoms neformaliojo vaikų švietimo veikloms finansuoti – 23,0 tūkst. Eur;

vėdinimo ir kondicionavimo sistemoms savivaldybių egzaminų centruose įrengti – 42,499 tūkst. Eur.

 2. 1 ir 2 priedus išdėstyti nauja redakcija.

3. Patikslinti 4, 5 ir 6 priedus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Dūdienė

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2020M. VASARIO 27 D. SPRENDIMO NR. TS-26 „DĖL ROKIŠKIO RAJONO SAVIVALDYBĖS BIUDŽETO 2020 METAMS PATVIRTINIMO“ PATIKSLINIMO“ AIŠKINAMASIS RAŠTAS**

 **Parengto sprendimo projekto tikslai ir uždaviniai.** Tarybos sprendimo projekto tikslas – patikslinti pajamų ir išlaidų planą.

 Šiuo metu esantis teisinis reglamentavimas. Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

**Sprendimo projekto esmė.**

**PAJAMOS (1, 2 PRIEDAS).**

Pajamos didinamos iš viso 1751,599 tūkst. Eur. Visos papildomos lėšos gautos iš valstybės biudžeto.

1. Valstybės deleguotoms funkcijoms vykdyti gauta papildomai 319,4 tūkst. Eur, Žemės ūkio ministerija papildomai skyrė 193 tūkst. Eur melioracijai, Socialinės apsaugos ir darbo ministerija skyrė 126,4 tūkst. Eur savivaldybei perduotai įstaigai išlaikyti (Socialinių paslaugų centrui).

2. Susisiekimo ministerija iš valstybės biudžeto lėšų, kai programos sąmata didinama iš

 valstybės vardu pasiskolintų lėšų, kurios naudojamos viršijant Lietuvos Respublikos Seimo patvirtintas bendras asignavimų sumas, skyrė 1166,7 tūkst. Eur Kelių priežiūros it plėtros programai, siekiant mažinti ekonomines pasekmes, kilusias dėl koronaviruso COVID-19.

 3. Sveikatos apsaugos ministerija skyrė papildomas lėšas (200 tūkst. Eur) VšĮ Rokiškio rajono ligoninei rentgeno diagnostikos medicinos prietaisui įsigyti.

 4. Švietimo, mokslo ir sporto ministerija 23 tūkst. Eur skyrė vaikų vasaros stovykloms ir kitoms neformaliojo vaikų švietimo veikloms finansuoti ir 42,499 tūkst. Eur – vėdinimo ir kondicionavimo sistemoms savivaldybių egzaminų centruose įrengti.

**IŠLAIDOS.**

1. Valstybės deleguotoms funkcijoms skirtos lėšos skiriamos:

 193 tūkst. Eur – 6 programai „Kaimo plėtros, aplinkos apsaugos ir verslo skatinimas“ (Žemės ūkio skyriui – turtui įsigyti);

 126,4 tūkst. Eur – 4 programai ,,Socialinės paramos ir sveikatos apsaugos paslaugų kokybės gerinimas“ (Socialinių paslaugų centrui).

1. Kitos lėšos iš valstybės biudžeto skiriamos:

1166,7 tūkst. Eur Kelių priežiūros ir plėtros programos lėšų skiriama 5 programai

,,Rajono infrastruktūros objektų priežiūra, plėtra ir modernizavimas“ (Statybos ir infrastruktūros skyriui –turtui įsigyti);

 200 tūkst. Eur VšĮ Rokiškio rajono ligoninei rentgeno diagnostikos medicinos prietaisui įsigyti skiriama 4 programai „Socialinės paramos ir sveikatos apsaugos paslaugų gerinimas“ (Socialinės apsaugos ir sveikatos skyriui – turtui įsigyti);

 23 tūkst. Eur vaikų vasaros stovykloms ir kitoms neformaliojo vaikų švietimo veikloms finansuoti ir 42,499 tūkst. Eur vėdinimo ir kondicionavimo sistemoms savivaldybių egzaminų centruose įrengti skiriama 2 programai „Ugdymo kokybės ir mokymosi aplinkos užtikrinimas“ (Švietimo, kultūros ir sporto skyriui – turtui įsigyti).

1. Kiti biudžeto išlaidų keitimai:
* 1 programoje „Savivaldybės funkcijų įgyvendinimas ir valdymas“ Savivaldybės

 administracijai 15,2 tūkst. Eur iš darbo užmokesčio perkeliama 0,8 tūkst. Eur Kriaunų seniūnijai žoliapjovei įsigyti ir 14,4 tūkst. Eur – administracijai ūkinėms išlaidoms;

* 1 programoje „Savivaldybės funkcijų įgyvendinimas ir valdymas“ Strateginio planavimo ir

 investicijų skyriaus Investiciniams projektams, galimybių studijoms ir kitiems dokumentams rengti skirti asignavimai (10,5 tūkst. Eur) perkeliami Europos ir kitų fondų projektams dalinai finansuoti; šioje priemonėje lėšos jau panaudotos , o įstaigos laimėjo projektus, finansuojamus iš Kultūros rėmimo ir kitų fondų, kuriems reikalingas savivaldybės prisidėjimas;

 -3 programoje „Kultūros, sporto, bendruomenės ir vaikų ir jaunimo gyvenimo aktyvinimas“ Švietimo, kultūros ir sporto skyriaus priemonėje „Rajoną reprezentuojančių meno objektų miesto erdvėse priežiūros (restauravimo) finansavimas“ išbraukiami žodžiai „ miesto erdvėse“.

 - 3 programoje „Kultūros, sporto, bendruomenės ir vaikų ir jaunimo gyvenimo aktyvinimas“ iš Obelių seniūnijos 3,5 tūkst. Eur perkeliama Krašto muziejui ūkinėms išlaidoms, nes pastatas perduotas Krašto muziejui;

 - 3 programoje „Kultūros, sporto, bendruomenės ir vaikų ir jaunimo gyvenimo aktyvinimas“ iš Juodupės seniūnijos 1,238 tūkst. Eur perkeliami Kūno kultūros ir sporto centrui, nes perkelta 0,25 sporto organizatoriaus pareigybė;

 - 4 programoje „Socialinės paramos ir sveikatos apsaugos paslaugų kokybės gerinimas“ Socialinės paramos skyriuje iš priemonės „Socialinė parama“ 2,0 tūkst. Eur perkeliama priemonei „Socialinė parama mokiniams“ (nemokamam mokinių maitinimui, kuris finansuojamas iš savivaldybės biudžeto lėšų).

 - 4 programoje „Socialinės paramos ir sveikatos apsaugos paslaugų kokybės gerinimas“ Socialinės paramos skyriuje iš priemonės „Asmenų patalpinimas į stacionarias globos įstaigas“ 110,0 tūkst. Eur perkeliama Obelių socialinių paslaugų centrui.

 - 5 programoje ,,Rajono infrastruktūros objektų priežiūra, plėtra ir modernizavimas“ Panemunėlio seniūnijai iš darbo užmokesčio 1,9 tūkst. Eur perkeliama darbdavių socialinei paramai.

 **Galimos pasekmės, priėmus siūlomą tarybos sprendimo projektą:**

 **teigiamos, nauda rajono gyventojams –** Kelių priežiūros ir plėtros programos lėšomis bus rekonstruoti rajono keliai; ligoninė įsigys naują aparatūrą, kas leis suteikti kokybiškesnes paslaugas gyventojams; švietimo įstaigoms skiriamos lėšos leis užtikrinti vaikų poilsį vasaros laikotarpiu ir pagerinti sąlygas moksleiviams, laikantiems abitūros egzaminus; melioracijai skirtos lėšos leis pagerinti žemės būklę ūkininkams; kiti biudžeto keitimai užtikrins priemonių įgyvendinimą;

 **neigiamos** – nėra.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Finansų skyriaus vedėja Reda Dūdienė